पंडेसरा वीवर्स को-ऑपरेटिव सोसायटी लि. के अध्यक्ष आशीष गुजराती ने कहा कि जीएसटी लागू किए जाने के बाद से सूरत कपड़ा उद्योग अच्छा प्रदर्शन नहीं कर रहा है। कपड़ा उत्पादन में बड़ी गिरावट देखी गई है। अब धागे की बढ़ती कीमतों ने उत्पादन में कटौती करने केलिए हमें उन पालियों की संख्या में कमी करने को विवश किया है जिनमें हम लागत बचाने के लिए काम कर रहे थे। अधिकांश बुनकरों की सहकारी समितियों और ठेके पर काम करने वालों ने मिलकर एक पाली कम करने का फैसला किया है। यदि धागे की बुनाई नहीं होती है और कपड़े का उत्पादन नहीं किया जाता है, तो ठेका कर्मियों के पास भी अधिक प्रसंस्करण कार्य नहीं होगा।